Rebecca Reuben Nowgaokar

Rebecca Reuben Nowgaokar (Shimoga, 1889ko irailaren 18a - Bombay, 1957ko azaroaren 16a) Indiako idazle eta hezitzailea izan zen. Mumbaiko Bene Israel Hezkuntza Kontseiluko zuzendaria izan zen 1922 eta 1950 artean.

 Familia 
Rebecca Shimogan jaio zen, Karnataka estatuan, Britaniar Rajean, 1889an. Bere familia Bene Israel komunitatean lidergoa izateagatik zen ezaguna. Aitaren aldeko aitona, Rubenji Suri Nowgaoker, marati hizkuntza zuen poeta ospetsua izan zen XIX. mendearen hasieran. Bere amaren aldeko aitona, Avraham Samuel Nagavekar (1843an jaioa), ingeniaria izan zen eta Bene Israel komunitateko lehen akademikoetako bat. Bere birraitona, Samuel Moses Nagavekar (1816-1904) Zipaioen Gerrako kanpaina garrantzitsuenetan parte hartu zuen armadako ofiziala izan zen. Familiako gehienek haren ereduari jarraitu zioten, eta karrera bat egiten saiatu ziren. Ezra, aita, abokatua eta epailea zen Indiako zirkuitu judizialean, eta ama unibertsitateko titulua lortu zuen komunitateko lehen emakumeetako bat izan zen.

 Hezkuntza 
Pune hiriko neskentzako barnetegira joan zen, non eskolak hiru hizkuntzatan ematen ziren: marathia, sanskritoa eta ingelesa. Eskolako oporretan hebreera ikasi zuen bere aitarekin. 1905ean, batxilergoa osatu zuen, Mumbaiko Unibertsitateko onarpen-azterketetan kalifikazio gorena jaso zuen lehen emakumea izan zelarik. Zientzian lortutako bikaintasunagatik ere saria jaso zuen, baina Hezkuntzako karrera hartzea aukeratu zuen. Mumbain historia ikasi zuen, eta hebreera hizkuntza. Ondoren Ingalaterrara joan zen ikastera, non Pedagogia ikasketak egin zituen Londresko Unibertsitatean eta Hebrear eta Judu Ikasketak Cambridgeko Unibertsitatean, Israel Abrahamsen gidaritzapean.

 Ibilbide profesionala 
1913an Indiara itzuli ondoren, hainbat eskola nagusitan irakatsi zuen, tartean gaztetan ikasi zuen Puneko Huzurpagan barnetegian,  herrialdeko emakumeentzako zegoen bigarren hezkuntzako ikastetxerik  zaharrenean. 1920an, Indiako Baroda hiriko Hezitzaileen Unibertsitate Eskolako zuzendari izendatu zuten. 1922tik 1950era, Mumbaiko Bene Israel High Schooleko zuzendaria izan zen, non gutxi gorabehera 600 ikaslek ikasten zuten. Eskolak izena aldatu zuen 1920ko hamarkadaren hasieran, eta Elly Kadoorie filantropo juduaren omenez berrizendatu zuten. Horretarako eta aurrez Reubenekin Londresen gindako bilara baten ondorioz, Kasoorie konbentzitu zuen eskolari 150.000 errupia inguru emateko. Eskola komunitarioko zuzendari izan zen garaian, Bene Israel komunitateko liderretako bat bihurtu zen, herrialdeko mendebaldeko hezkuntzarekin lotutako Indiako Gobernuko kargu publiko eta batzordeetan zerbitzatuz, eta pedagogia, literatura eta ikerketari ekin zion. Bere estatusa Bene Israel komunitatean eskola zuzendari batena baino altuagoa zen eta izatez, komunitateko buruzagi ez-ofizial papera bete zuen.

Huzurpagan-en irakasten ari zela, Reuben Balikardash aldizkaria editatzen hasi zen. Aldi berean Ashok izeneko ingelesezko testuliburuen egilea da, Maharashtra estatuko eskoletan erabili izan direnak modu arrakastatsuan. Haur juduentzako Nofet (hebreeraz: "inozentzia") hilabetekari hezigarria ere argitaratzen hasi zen eta 1917 eta 1920 artean Bene Israel Yearbook eskola-urtekaria argitaratu zuen. Hainbat plataformatan artikulu akademikoak argitaratu ditu "Israelgo seme-alabak" Batzordean, hebreeraz eta ingelesez. Hauen artean Mumbaiko komunitateari buruzko liburuxka bat, Cambridge University Press-ek 1913an argitaratua. Reubenek fikziozko materiala ere ekoitzi zuen eta Indiako literaturako ipuin tradizionalak hebreerara itzuli zituen.
1947an, Palestinarako Britainiar Agintaldiko komunitate juduak bisitatu zituen, Mumbaiko Elkarte Sionistaren misio baten partaide gisa, Britainiar Rajeko juduak ordezkatuz. Urte horretan Jerusalemek antolatu zuen "Juduen Hezkuntza Diasporan" konferentzia. Lur Santua bisitatzeari dagokionez, honela zioen:"Nire begiek Sortzailearen maiestatea ikusi dute [...] berpiztutako erial bat, hau antzinako beste hizkuntza bat da, eta haur askok hitz egiten dute kalean [...] emakumeek herrialdeko eraikuntza-arlo guztietan gizonekin batera lan egiten, posizio nabarmenean. (Maratiaren itzulpena)          Israelenganako grina eta indiar identitate judua bere lanetan islatu ziren, eta aldi berean ikasleen identitate judua sakondu eta Indiarekiko eta indiar gizartearekiko loturak sendotu zituen. Indiako independentzia lortuta eta Bene Israel komunitate gehiena Israelera itzuli ondoren, herrialdean hezkuntza eta zerbitzu publikoak egiten jarraitu zuen 1957an Mumbain hil zen arte. 

 Liburuak 

  Reuben, Rebecca (1913). The Bene Israel of Bombay (4 edizioa). Cambridge: Cambridge University Press (Cambridge Jewish Publications).https://www.granthsanjeevani.com/jspui/handle/123456789/111120?searchWord=The&backquery=%5bquery=The%20Bene%20Israel%20of%20Bombay&rpp=20&sort_by=score&order=desc 

 Informazio gehiago 

  Shazor, Ilana (2018). Mother India, Father Israel. Argitalpen independentea. ISBN 978-1-9805-9786-5. 

 Erreferentziak 

 Kanpo estekak 



Kategoria:1889ko jaiotzak
Kategoria:1957ko heriotzak
Kategoria:Indiako juduak
Kategoria:Indiarrak
Kategoria:Emakumea
Kategoria:Indiako XX. mendeko idazleak
Kategoria:XX. mendeko indiarrak
Kategoria:Emakume idazleak